12.4.2022
SL
Uradni list Evropske unije
L 114/189
uporabljajo v prometu, vnašajo točne informacije v skladu s členom 28(4) Direktive (EU) 2018/2001.
Petič, uporabljajo se lahko za potrjevanje pogonskih biogoriv, drugih tekočih biogoriv in biomasnih goriv z nizkim tveganjem za posredno spremembo rabe zemljišč.
Komisija lahko odloči, da se lahko prostovoljni nacionalni ali mednarodni sistemi uporabljajo za vse ali nekatere od navedenih namenov.
(4)
Če gospodarski subjekt v okviru sklepa o priznanju predloži dokazilo ali podatke o skladnosti s trajnostnimi merili in merili za prihranek emisij toplogrednih plinov, pridobljene v skladu s prostovoljnim sistemom, ki ga je priznala Komisija, država članica od dobavitelja ne bi smela zahtevati nadaljnjih dokazil.
(5)
Zahtevek Komisiji za priznanje na podlagi člena 30(4) Direktive iz prostovoljnega sistema „Red Tractor Farm Assurance Crops and Sugar Beet Scheme“ je bil Komisiji prvič predložen 24. februarja 2021.
Komisija je na podlagi tega zahtevka ocenila sistem in pri tem ugotovila nekatera vprašanja, ki bi jih bilo treba spremeniti.
Ta vprašanja so bila pri ponovni predložitvi 23. junija 2021 pravilno obravnavana v sistemu.
Sistem zajema pogonska biogoriva, proizvedena iz kombinirljivih posevkov in sladkorne pese (brez odpadkov in ostankov) v Združenem kraljestvu od kmetijskega gospodarstva do prve točke dostave kmetijske biomase.
(6)
Komisija je pri ocenjevanju prostovoljnega sistema „Red Tractor Farm Assurance Crops and Sugar Beet Scheme“ ugotovila, da ustrezno upošteva trajnostna merila iz člena 29(3) do (5) Direktive (EU) 2018/2001 ter uporablja metodologijo masne bilance v skladu z zahtevami iz člena 30(1) in (2) Direktive (EU) 2018/2001.
Preverjanje skladnosti gospodarskih subjektov z merili za prihranek emisij toplogrednih plinov za namene člena 29(10) Direktive (EU) 2018/2001 ni del certifikacije s prostovoljnim sistemom „Red Tractor Farm Assurance Crops and Sugar Beet Scheme“.
V tej oceni ni upoštevan prihodnji izvedbeni akt, ki bo sprejet v skladu s členom 30(8) Direktive (EU) 2018/2001, o pravilih za preverjanje trajnostnih meril, meril za prihranek emisij toplogrednih plinov in meril za nizko tveganje za posredno spremembo rabe zemljišč.
Prostovoljni sistem „Red Tractor Farm Assurance Crops and Sugar Beet Scheme“ bo zato ponovno ocenjen, ko bo sprejet navedeni izvedbeni akt.
(7)
Pri ocenjevanju prostovoljnega sistema „Red Tractor Farm Assurance Crops and Sugar Beet Scheme“ je bilo ugotovljeno, da izpolnjuje ustrezne standarde zanesljivosti, preglednosti in neodvisne revizije v skladu s členom 30(8) Direktive (EU) 2018/2001.
(8)
Priznani sistem bi moral biti na voljo na spletni strani Komisije EUROPA v razdelku, namenjenem prostovoljnim sistemom.
(9)
Ukrepi iz tega sklepa so v skladu z mnenjem Odbora za trajnostnost pogonskih biogoriv, drugih tekočih biogoriv in biomasnih goriv –
SPREJELA NASLEDNJI SKLEP:
Člen 1 Prostovoljni sistem „Red Tractor Farm Assurance Crops and Sugar Beet Scheme“ (v nadaljnjem besedilu: sistem), ki je bil Komisiji predložen v priznanje 23. junija 2021, za goriva, revidirana v okviru sistema, dokazuje naslednje elemente: (a) skladnost pošiljk pogonskih biogoriv s trajnostnimi merili iz člena 29(3) do (5) Direktive (EU) 2018/2001; (b) skladnost gospodarskih subjektov z obveznostjo vnosa točnih informacij v podatkovno zbirko Unije ali nacionalno podatkovno zbirko o obnovljivih gorivih in recikliranih ogljičnih gorivih, ki se uporabljajo v prometu, v skladu s členom 28(4) Direktive (EU) 2018/2001.
Člen 2 Sklep velja 5 let od začetka veljavnosti.
Če se vsebina tega sistema, kakor je bil Komisiji predložen v priznanje 23. junija 2021, spremeni tako, da bi to lahko vplivalo na podlago tega sklepa, se o takih spremembah nemudoma obvesti Komisija.
Komisija oceni spremembe, o katerih je bila obveščena, in odloči, ali sistem še vedno ustrezno upošteva trajnostna merila, za katera je bil priznan.